Қайта жасақталған Үкімет: Толық құрам қалай өзгерді?
"Қайта жасақталған Үкімет: Толық құрам қалай өзгерді?" | "https://abai.kz/post/179705"
TITLE: Қайта жасақталған Үкімет: Толық құрам қалай өзгерді?
URL: https://abai.kz/post/179705
META: "Қайта жасақталған Үкімет: Толық құрам қалай өзгерді?" | "https://abai.kz/post/179705"
DATE: 06.02.2024
AUTHOR(s): Айым Алмасқызы
TOTAL WORDS: 338
TEXT: Бүгін «Аманат» партиясының ұсынуымен Президент Тоқаев жаңа Үкімет басшысын таныстырды. Парламент Олжас Бектеновтің кандидатурасын бекітті. Осыдан соң, Үкімет құрамы қайта жасақталды. Күн ұзаққа жалғасқан тағайындаулардың сұлбасы төмендегідей болды. Ауыс-түйістер реті: Бұрынғы Үкіметтен ҚР Денсаулық сақтау министрі Ажар Ғиният қызметтен алынды . Оның орнын Ақмарал Әлназарова басты. Әлназарова Қызылорда облысынан сайланған Сенатор еді. 2020 жылдан бері ҚР Қаржы министрі қызметін атқарып келген Ерұлан Жамаубаев та қызметімен қоштасты . Оның орнына Мәди Тәкиев министр болып тағайындалды. Тәкиев бұған дейін Мәжілісте депутат болған. Тағы бір жаңа министр – Шыңғыс Әрінов . Ол ҚР Төтенше жағдайлар министрлігін тізгіндеді. Әрінов бұған дейін Президенттің күзет қызметінің басшысы болған. Ал бұл ТЖМ лауазымында болған Сырым Шәріпханов экс-министр статусына ауысып , қызметсіз қалды. Министр қызметіне тағайындалған төртінші адам – Нұрлан Байназаров . Ол бір дегенде ҚР Ұлттық экономика министрі һәм Премьер-министрдің орынбасары қызметтеріне қатар тағайындалды. Бұл қызметті бүгінге дейін Әлібек Қуаңтыров атқарып келген . Қазақстан Үкіметінің жаңартылған толық құрамы: Олжас Бектенов – ҚР Премьер-министрі, Роман Скляр – Премьер-Министрдің бірінші орынбасары, Ғалымжан Қойшыбаев – Премьер-министрдің орынбасары – Үкімет Аппаратының Басшысы, Мұрат Нұртілеу – Премьер-Министрдің орынбасары – ҚР Сыртқы істер министрі, Нұрлан Байбазаров – Премьер-Министрдің орынбасары – Ұлттық экономика министрі, Тамара Дүйсенова – Премьер-Министрдің орынбасары, Серік Жұманғарин – Премьер-Министрдің орынбасары, Руслан Жақсылықов – ҚР Қорғаныс министрі, Ержан Сәденов – ҚР Ішкі істер министрі, Азамат Есқараев – Әділет министрі, Мәди Тәкиев – Қаржы министрі, Алмасадам Сәтқалиев – Энергетика министрі, Ақмарал Әлназарова – Денсаулық сақтау министрі, Айдарбек Сапаров – Ауыл шаруашылығы министрі, Шыңғыс Әрінов – Төтенше жағдайлар министрі, Бағдат Мусин – Цифрлық даму, инновациялар және аэроғарыш өнеркәсібі министрі, Ғани Бейсембаев – Оқу-ағарту министрі, Ерлан Нысанбаев – Экология және табиғи ресурстар министрі, Саясат Нұрбек – Ғылым және жоғары білім министрі, Нұржан Нұржігітов – Су ресурстары және ирригация министрі, Аида Балаева – Мәдениет және ақпарат министрі, Ермек Маржықпаев – Туризм және спорт министрі, Марат Қарабаев – Көлік министрі, Светлана Жақыпова – Еңбек және халықты әлеуметтік қорғау министрі, Қанат Шарлапаев – Өнеркәсіп және құрылыс министрі, Арман Шаққалиев – Сауда және интеграция министрі. Толық құрамы жасақталған министрлер кабинеті туралы ойыңыз қандай? Айым Алмасқызы Abai.kz
